Henda bókin lýsir við myndum og teksti plantur og dýr í fjøruni. Samandrattur: Hent handbók, tá farið verður út at kanna fjøruna. Bókin er ætlað fólkaskúlanum, men kann nýtast av øllum, ið hava áhuga fyri lívinum í fjøruni. Síðurnar eru plastviðgjørdar, so tær tola meir enn vanligt pappír, og støddin ger, at hon er løtt at hava hjá sær. Góðar litmyndir og upplýsandi tekstir lýsa fjølbroytta lívið í fjøruni. Aftast í bókini eru litmyndir og tekningar av plantum, tara, fiski, krabbadýrum, skeljadýrum og øðrum botndýrum.